Ericu950/Stoicheia-meter-silver huggingface dataset:
ἐσκευασμένου δὲ οὕτω καὶ νεανικῶς ἔχοντος , ὡς καὶ εἰπεῖν δύνασθαι λοιπόν 0 ·
ἐμοὶ γὰρ τὸ ζῇν , Χριστὸς , καὶ τὸ ἀποθανεῖν , κέρδος 0 .
νεανίας γὰρ ὁ τοιοῦτος , καὶ τῶν ἄγαν ἀλκιμωτάτων 0 .
πρέπει δ ἂν αὐτῷ , τὸ καθιεροῦν τῷ Θεῷ τὰ ὁλοκαυτώματα , καὶ θυσίας πνευματικὰς , καὶ ἱερουργίας ἅπτεσθαι τῆς νοητῆς , καὶ τὴν τοῦ σωτηρίου θυσίαν ἀποπληροῦν ·
ἢ καὶ διὰ τῶν προσενηνεγμένων μοσχαρίων εὖ μάλα προανεπλάττετο .
ποτὲ μὲν γὰρ διὰ τὸ λίαν εὐσθενὲς , καὶ ὅτι τῶν ἀβεβήλων ζώων τὸ ὑπέρτατον , μόσχος ἐστὶ , μόσχῳ τελείῳ παρεικάζεται Χριστός ·
ποτὲ δὲ μικρῷ μοσχαρίῳ , καὶ ἀνθ ὅτου , πάλιν ὁρᾷς , γέγονεν ἄνθρωπος ὁ Μονογενὴς , καὶ ὑπὸ ζυγὸν δουλείας , εἴπερ ἐστὶν ἀληθὲς ὅτι πέφηνεν ἐν δούλου μορφῇ 0 1 .
ἀλλ εἰ καὶ ὅσον εἰπεῖν ἧκεν , εἴς γε τὸ ἐν σαρκὶ μυστήριον , γέγονε μεθ ἡμῶν ὑπὸ ζυγὸν δουλείας , ἀλλ ἦν δουλείας ἀπείρατος , ὅτι φύσεως ἦν τῆς ἄνωθεν καὶ ἐλευθέρας .
διὰ τοῦτο μοσχαρίῳ παρεικάζεται , ὅτι καὶ ὑπὸ ζυγὸν , καὶ ἔξω ζυγοῦ 0 1 .
ἀπείρατον γὰρ ζυγοῦ τὸ μοσχάριον , εἰ καὶ εἶναι πέφυκεν ὑπὸ ζυγὸν τὸ τοιόνδε γένος 0 .
ἄλλως τε , καὶ εἰ γέγονεν ὑπὸ νόμον , ὡς ὑπὸ ζυγὸν , ἀλλ ἦν ἐλεύθερος 0 ·
ἦν γὰρ ὑπὲρ νόμον , ὡς ὢν νομοθέτης καὶ Θεός .
καὶ τρίτως δὲ , εἰ δοκεῖ , πεφόρηκε τὴν ἀπὸ γῆς σάρκα , τὴν νοσοῦσαν ἐν ἑαυτῇ διὰ τῆς ἁμαρτίας τὸν νόμον , κατὰ τὴν τοῦ Παύλου φωνήν .
ὅσον γὰρ ἧκεν εἰς τὴν τῆς σαρκὸς φύσιν , τεθεῖσθαι δοκεῖ καὶ ὑπὸ ζυγὸν ἁμαρτίας , ἀλλ ἦν ἀπείρατος ·
κατέκρινε γὰρ τὴν ἁμαρτίαν ἐν τῇ σαρκὶ , ἵνα τὸ δικαίωμα τοῦ νόμου πληρωθῇ ἐν ἡμῖν τοῖς μὴ κατὰ σάρκα περιπατοῦσιν , ἀλλὰ κατὰ πνεῦμα .
μοσχάριον οὖν ὁ Χριστὸς ταύτῃτοι οἰκονομικῶς ὠνόμασται , καὶ ὅτι νέα γέγονε κτίσις ·
ἀπαρχὴ γὰρ τῶν εἰς τοῦτο κεκλημένων αὐτός 0 .
ὅτι δὲ ἦν ἀναγκαῖον ἁγιάζεσθαι τῷ αἵματι δράττοντας , καὶ ἐγγίζειν Θεῷ γλιχομένους , δέδειχεν ὁ Μωσῆς , καταῤῥαίνων αἵματι πάντα τὸν λαὸν , καὶ αὐτὸ τὸ βιβλίον .
Εἰσόμεθα δὲ καὶ διὰ τοῦτο πάλιν , ὅτι αὐτὸς ὁ μόνος ἀτελὴς εἰς ἁγιασμόν 0 .
ἄθρει γὰρ ὅπως τῷ τοῦ αἵματος ῥαντισμῷ καὶ αὐτὸς ἁγιάζεται ·
ἀποπλύνει γὰρ ἁμαρτίας ἥκιστα μὲν ὁ νόμος , κατορθοῖ δὲ τοῦτο τῶν διὰ Χριστοῦ μυστηρίων ἡ χάρις .
Εὖ δὲ λίαν καὶ τὸ ὀρθρίσαντα τὸ πρωῒ τὸν ἱεροφάντην Μωσέα , αὐτό τε τὸ θεῖον ὀρθῶσαι μυστήριον , καὶ περιστῆσαι μὲν αὐτῷ , καθάπερ ἤδη προεῖπον , δυωκαίδεκα λίθους , θῦσαι δὲ καὶ μοσχάρια 0 .
ὄρθρου γὰρ ὥσπερ καὶ πρωΐας ἤδη γενομένης , μονονουχὶ δὲ καὶ Φωσφόρου διαυγάζοντος , καὶ νοητῆς ἡμῖν ἀνισχούσης ἡμέρας , παροιχομένης δὲ ἤδη νυκτὸς , καὶ δαιμονιώδους ἀργήσαντος σκότους , λαμπρὸν ἀνεδείχθη τῆς Ἐκκλησίας τὸ κάλλος τὸ σεπτὸν ἐχούσης θυσιαστήριον , ἐφ οὗ τὸ Χριστοῦ τελεῖ .
ται μυστήριον .
παρέστησαν δὲ αὐτῷ καὶ αἱ φυλαὶ τῆς γῆς , ὡς ἐν παραδείγμασι τοῖς λίθοις 0 .
καὶ γοῦν ὁ θεσπέσιος Παῦλος , τὴν τοῦ παραδείγματος εἰκόνα παραχαράττων εἰς ἀλήθειαν , ἐπιστέλλει τοῖς ἡγιασμένοις ἐν Χριστῷ ·
ἐν ᾧ καὶ ὑμεῖς ὡς λίθοι ζῶντες ἐπῳκοδομεῖσθε οἶκος πνευματικὸς εἰς ἱεράτευμα ἅγιον 0 .
τότε καὶ οἱ νεανίσκοι προσκεκομίκασι τὰ ὁλοκαυτώματα , καὶ ἱερουργοὶ γεγόνασι πνευματικοί .
τότε δὴ , τότε καὶ ἐν προσώπῳ γεγόναμεν τοῦ Πατρὸς , καὶ παρεστήκαμεν αὐτῷ τὸ τῆς διανοίας εὐδρανὲς , καὶ πρὸς πᾶν ὁτιοῦν τῶν ἀγαθῶν ἑτοίμως ἔχον , ἐν τάξει ποιούμενοι παραστήματος .
τοῦτό τοι σαφῶς καὶ αὐτὸς ὁ θεῖος ἡμῖν προανεφώνει Δαβὶδ , ἐκ προσώπου τῶν πεπιστευκότων οὕτω λέγων πρὸς τὸν ὅλων Θεόν ·
τὸ πρωῒ εἰσακούσῃ τῆς φωνῆς μου .
τὸ πρωῒ παραστήσομαί σοι , καὶ ἐπόψει με , ὅτι οὐχὶ Θεὸς θέλων ἀνομίαν σὺ εἶ , οὐ δὲ παροικήσει σοι πονηρευόμενος .
ἡγιασμένοι δὴ οὖν , καὶ ὡς ἐν τύποις ἔτι καθηγνισμένοι τῷ αἵματι , Ἀνεφοίτων εἰς τὸ ὄρος Μωσῆς τε καὶ Ἀαρὼν , καὶ Ναδὰβ , καὶ Ἀβιοὺδ , καὶ ἑβδομήκοντα τῆς γερουσίας Ἰσραὴλ , καὶ εἶδον τὰ ὑπὸ τοὺς πόδας αὐτοῦ ἔργον ὡσεὶ πλίνθου σαπφείρου , καὶ ὥσπερ ἔργον στερεώματος τοῦ οὐρανοῦ τῇ καθαρότητι 0 .
καὶ τῶν ἐπιλέκτων τοῦ Ἰσραὴλ οὐ διεφώνησεν οὐδείς .
ἀκούεις ὅπως τεθέανται τὸν τοῦ Θεοῦ λεγόμενον τόπον , ὡς ἐν εἴδει στερεώματος οὐρανοῦ 0 .
ἐναυγὴς γὰρ ὁ οὐρανὸς , καὶ σαπφείρῳ ἐοικὸς τὸ ἀνωτάτω καὶ αἰθέριον χρῶμα 0 .
πρέπων δὲ ὅτι μάλιστα χῶρος ὁ οὐρανὸς , καὶ ἐφ ᾧ ἐπαναπαύεται , καταλύων ἐν ἀγγέλοις 0 .
ἄγιος γὰρ ἐν ἀγίοις κατοικεῖ , καὶ οἱονείπως ἐπανακλίνεται τοῖς τὴν ἄνω τρίβουσι πόλιν , διὰ τὸ λίαν εὐφυὲς , καὶ εἰς ἀρειότητα ζωῆς εὖ μάλα διεξεσμένον .
ἁγίαν γὰρ εἶναι πιστεύομεν τὴν τῶν ἄνω πνευμάτων πληθύν .
ὤφθη δὴ οὖν τὰ ὑπὸ τοὺς πόδας αὐτοῦ τοῖς εἰς τὸ ὄρος ἀναβεβηκόσιν , ὡς ἐν εἴδει στερεώματος οὐρανοῦ τῇ καθαρότητι , φησίν .
ἔδει γὰρ , ἔδει , τοὺς τὴν πολύθεόν ποτε κατηῤῥωστηκότας πλάνησιν , καὶ τῇ κτίσει λελατρευκότας , εἶτα κεκλημένους εἰς ἐπίγνωσιν Θεοῦ , χρησίμως τε καὶ ἀναγκαίως ἰδεῖν ὅτι καὶ αὐτὸν ὑπὸ πόδας ἔχει τὸν οὐρανὸν , καὶ ὅτι τῶν πάντων ἐστὶ Δεσπότης , ὡς παρενεγκὼν τὰ πάντα πρὸς ὕπαρξιν , ὁ τῆς ἀρχαίας αὐτοὺς ἀπάτης ἀπολυτρούμενος .
ὅτι δὲ καὶ τοῖς εἰς τὴν ἄνω κατὰ καιροὺς εἰσελαύνουσι πόλιν , παρεικάζεται πάλιν τὸ καὶ τῶν θείων χαρισμάτων πλουσίως μετασχεῖν , καὶ τὸ ἐντρυφῆσαι δεῖν τοῖς πνευματικοῖς παρὰ Χριστοῦ ἀγαθοῖς , διαδείξει τὸ , ἐν τόπῳ γενομένους Θεοῦ , φαγεῖν καὶ πιεῖν τοὺς ἀναβεβηκότας .
ἀλλ ἐν μὲν οἷς ἔναγχος ἔφην , μόνος προσετάττετο Μωσῆς ἐγγίσαι πρὸς τὸν Θεόν ·
οἵ γε μὴν ἕτεροι προσκυνεῖν μακρόθεν , οἷς καὶ συνῆν Ἀαρών 0 .
ἐλέγομεν δὲ , ὅτι μεθ ἡμῶν γέγονε τῇ φύσει μακρόθεν ὁ ἐγγὺς τοῦ Θεοῦ καὶ Πατρὸς ὢν Υἱὸς , ὁ ἄκακος ἡμῶν καὶ ἀμίαντος ἀρχιερεύς ·
ἵνα δι αὐτοῦ , καὶ σὺν αὐτῷ δὴ πάλιν , εὑρισκώμεθα καὶ ἡμεῖς ἐγγύς .
τοιγάρτοι κέκληται καὶ Ἐμμανουὴλ , ὅ ἐστι μεθερμηνευόμενος , Μεθ  ἡμῶν ὁ Θεός .
πλὴν εἰ καὶ γέγονε μεθ ἡμῶν ὡς ἄνθρωπος , ἀλλ ἔστιν ἰδεῖν ὡς οὐ δὲ αὐτῷ τῷ μακαρίῳ Μωσῇ προσιτὸς γέγονεν ὁ Πατὴρ , δίχα τῆς αὐτοῦ μεσιτείας .
Αὐτὸς γάρ ἐστιν ἡ ὀδὸς , αὐτὸς ἡ θύρα , καθάπερ ἤδη προείπομεν 0 .
Εἰσόμεθα δὲ καὶ τοῦτο πάλιν ἀπό γε τῶν ἐφεξῆς ·
Εἶπε γὰρ , φησὶν , ὁ Κύριος πρὸς Μωσῆν ·
ἀνάβηθι πρός με εἰς τὸ ὄρος , καὶ ἴσθι ἐκεῖ , καὶ δώσω σοι τὰ πυξία τὰ λίθινα , τὸν νόμον , καὶ τὰς πλάκας , ἃς ἔγραψα νομοθετῆσαι αὐτοῖς .
καὶ ἀναστὰς Μωσῆς καὶ Ἰησοῦς ὁ παρεστηκὼς αὐτῷ , ἀνέβησαν εἰς τὸ ὄρος τοῦ Θεοῦ .
ὁρᾷς ὅτιπερ κέκληται μὲν ὁ Μωσῆς τὸν ἐν σκιαῖς ἔτι καὶ γράμμασιν ὑποδεξάμενος νόμον , συνανατρέχει δὲ αὐτῷ μὴ συγκεκλημένος ὁ Ἰησοῦς εἰς τύπον Χριστοῦ ·
ὃς οὐ καλεῖται παρὰ Πατρὸς , ἴσως τοῖς ἄλλοις 0 ·
σύνεστι γὰρ ἀεί .
βατὴν δὲ τοῖς καλουμένοις τὴν ὁδὸν ἐργάζεται μεσιτεύων καὶ συνών .
ἔστι γὰρ ἀμήχανον , ὡς ἔφην , ἐντὸς γενέσθαι τοῦ Θεοῦ καὶ Πατρὸς καθ ἔτερον ἡμᾶς τρόπον , πλὴν ὅτι διὰ μόνης τῆς αὐτοῦ μεσιτείας 0 .
Αὐτῷ τοιγαροῦν ἡ δόξα καὶ τὸ κράτος , ὁμοῦ τῶ παναγίῳ Πατρὶ σὺν τῷ ἁγίῳ Πνεύματι , εἰς τοὺς αἰῶνας τῶν αἰώνων 0 .
ὁ μὲν τῶν ὅλων Θεὸς θάνατον οὐκ ἐποίησεν , οὐ δὲ τέρπεται ἐπ ἀπωλείᾳ ζώντων ·
ἀλλ ἔκτισε μὲν εἰς τὸ εἶναι τὰ πάντα , καὶ σωτήριοι αἱ γενέσεις τοῦ κόσμου 0 .
καὶ οὐκ ἔστιν ᾅδου βασίλειον ἐπὶ τῆς γῆς , καθὰ γέγραπται ·
ἔχοι δ ἂν ἐφ ἑαυτῷ καὶ μάλα εἰκότως τὸ ἀληθὲς ὁ λόγος .
Οὐ γὰρ ἂν οὕτως εὐκλεᾶ καὶ ἀξιοθαύμαστον τοῖς εὐκόλως φθείρεσθαι πεφυκόσιν ἐναπέθηκεν ὁ Δημιουργὸς , ἀλλὰ παρεισβέβληκε μὲν ἐξ ὀργῆς ὁ θάνατος , ὅτι τῆς θείας ἀλ  ο  γήσας ἐντολῆς ἀπονένευκεν εἰς τὸ ἀπειθὲς καὶ δυσήνιον ὁ προπάτωρ Ἀδάμ .
ἀνῄρηται δὲ λοιπὸν , καὶ ἐκ μέσου γέγονεν ἐν Χριστῷ δι ὑπακοῆς τοῦ ἑνὸς ἀνθρώπου τὰ ἐγκλήματα .
δεδικαιώμεθα γὰρ ἐν αὐτῷ ·
καὶ μαρτυρήσει γράφων ὁ θεσπέσιος Παῦλος ·
ὥσπερ γὰρ διὰ παρακοῆς τοῦ ἑνὸς ἀνθρώπου ἁμαρτωλοὶ κατεστάθησαν οἱ πολλοὶ , οὕτω καὶ διὰ τῆς ὑπακοῆς τοῦ ἑνὸς ἀνθρώπου δίκαιοι κατασταθήσονται οἱ πολλοί .
καταδεδικάσμεθα γὰρ ἐν ἐκείνῳ πρὸς θάνατον ·
ἠλεήμεθα δὲ διὰ Χριστοῦ , καὶ ἀνεκαινίσθημεν εἰς ζωήν ·
γέγονε γὰρ ὑπήκοος τῷ Πατρὶ μέχρι θανάτου , καὶ τέθεικε τὴν ψυχὴν ὑπὲρ ἡμῶν ·
καὶ τῷ μώλωπι αὐτοῦ ἡμεῖς ἰάθημεν , κατὰ τὰς Γραφάς .
φαίη δ ἂν ὅτι καὶ τὴν κατὰ κόσμον ἁμαρτίαν ἀῤῥωστήσαντες ἐν Ἀδὰμ , γεγόναμεν ἐν Χριστῷ θυσία πνευματικὴ καὶ εὐώδης τῷ Θεῷ καὶ Πατρὶ , καλή τε καὶ εὐπαράδεκτος , καὶ τῆς κατὰ νόμον σκιᾶς πολὺ λίαν ἐν ἀμείνοσιν 0 .
ἀπαρχὴ δὲ ἡμῶν , ὁ Χριστὸς , καὶ αὐτὸς ἡμῖν ἀνεκαίνισεν τὴν ὁδόν ·
οὕτω γάρ τού φησιν ὁ Δαβὶδ ἐν βίβλῳ Ψαλμῶν πρὸς τὸν ἐν οὐρανοῖς Πατέρα καὶ Θεόν ·
θυσίαν καὶ προσφορὰν οὐκ ἐθέλησας 0 ·
σῶμα δὲ κατηρτίσω μοι .
ὁλοκαυτώματα καὶ περὶ ἁμαρτίας οὐκ ηὐδόκησας .
ἰδοὺ ἥκω , τοῦ ποιῆσαι , ὁ Θεὸς , τὸ θέλημά σου , ἠβουλήθην .
καὶ ταυτὶ δὴ πάλιν ἔξεστι καταθρεῖν καὶ ἐκ τῶν γεγραμμένων ἐν τῷ Λευϊτικῷ .
ἐὰν δὲ προσφέρῃς θυσίαν πρωτογεν  ν  ημάτων τῷ Κυρίῳ νέα πεφρυγμένα χίδρα ἐρεικτὰ τῷ Κυρίῳ , καὶ προσοίσεις τὴν θυσίαν τῶν πρωτογεν  ν  ημάτων , καὶ ἐπιχεεῖς ἐπ αὐτὴν ἔλαιον , καὶ ἐπιθήσεις ἐπ αὐτὴν λίβανον .
θυσία ἐστί .
καὶ ἀνοίσει ἱερεὺς τὸ μνημόσυνον αὐτῆς ἀπὸ τῶν χίδρων σὺν τῷ ἐλαίῳ , καὶ πάντα τὸν λίβανον αὐτῆς , κάρπωμά ἐστι τῷ Κυρίῳ .
ἐναργὴς οὖν λίαν ὁ τοῦ γράμματος νοῦς , καὶ οὐκ ἂν δέοιτό τινος , καθάπερ ἐγ ᾦμαι , πόνου πρός γε τὸ δύνασθαι , φημὶ , συνιέναι λεπτῶς 0 .
πλὴν ἐκεῖνο ἐρῶ ·
χίδρα λέγεται τὰ ἐξ ὀσπρίων ἄλευρα .
ἐν δέ γε τοῖς τύποις τὸ Χριστοῦ λαμβάνει μυστήριον .
καὶ ἔστιν αὐτὸς ἡ ὑπὲρ ἡμῶν θυσία , τὸ πρωτογέν  ν  ημα τὸ πνευματικὸν , τουτ έστιν , ἡ τῆς ἀνθρωπότητος ἀπαρχὴ , ὁ πρωτότοκος ἐκ νεκρῶν , ὁ πρῶτος εἰς ἀφθαρσίαν , τὸ οἱονεὶ πρωτόλειον τῶν κεκοιμημένων .
ὡς κόκκος μὲν τοῦ σίτου πεσὼν ἐπὶ τὴν γῆν καὶ ἀποθανὼν , ἀστάχυος δὲ δίκην πολλοστὸς ἀναφύς 0 .
τοῦτο γὰρ ἡμῖν αὐτὸς ἀφηγεῖτο λέγων ·
ἐὰν μὴ ὁ κόκκος τοῦ σίτου πεσὼν εἰς τὴν γῆν ἀποθάνῃ , αὐτὸς μόνος μένει , ἐὰν δὲ ἀποθάνῃ , πολὺν καρπὸν φέρει .
πλὴν ἀπέθανεν , οὐ δι ἑαυτὸν , ἀλλ ἡμῖν .
ἀλλ ἡμῖν ὑπεμφήνειεν ἀστείως τὸ γράμμα τὸ νομικόν .
Εἰ γὰρ δή τις ἕλοιτο , φησὶ , δωροφορεῖν θυσίαν πρωτογεν  ν  ημάτων τῷ Κυρίῳ , νέα πεφρυγμένα χίδρα ἐρεικτὰ τῷ Θεῷ .
ἄθρει δὴ οὖν , ὅπως ἐκ νέων ἡμᾶς προσάγειν καρπὸν προτρέπει Μωσῆς , ἤτοι τὸ γράμμα τὸ νομικόν .
ἀπαρχὴ γὰρ , ὡς ἔφην , τῆς εἰς καινότητα ζωῆς ἀνανεουμένης φύσεως Χριστὸς , καὶ ἐν αὐτῷ γέγονε τὰ πάντα καινά 0 .
πλὴν , οὐκ  ἐκ  μόνου προσφέρεται σίτου τὰ εἰς θυσίαν , ἀλλὰ καὶ ἐξ ὀσπρίων κατερεικτῶν .
ὅνπερ γὰρ τρόπον ἐκ σίτου σεμίδαλιν , καὶ οὐκ αὐτὸν ὑγιᾶ τὸν κόκκον ὁλοκαυτοῦν διετύπου 0 ·
οὕτω κ ἀνθάδε χρῆναι ποιεῖσθαι κατερεικτὰ , τουτ έστιν , ἀληλεσμένα τὰ ἐξ ὀσπρίων προστέταχεν , ἵνα δὴ φαίνοιτο τῇ θυσίᾳ προσὸν τὸ οἱονεὶ ἐδώδιμον .
κατειθίσμεθα γὰρ , οὐχ ὑγιᾶ τὸν κόκκον , συντεθραυσμένον δὲ μᾶλλον ποιεῖσθαι τροφήν .
Οὐκοῦν πρωτογέν  ν  ημα μὲν , ὁ Χριστὸς , καὶ θυσία τῷ Θεῷ καλὴ καὶ εὐοσμωτάτη , τροφιμωτάτη δὲ λίαν καὶ ἡμῖν αὐτοῖς 0 1 .
Αὐτὸς γάρ ἐστιν ὁ ἄρτος , ὁ ἐξ οὐρανοῦ καταβὰς , καὶ ζωὴν τῷ κόσμῳ διδούς ·
καὶ οἱονείπως ἡμῖν ἔδεσμα τὸν αὐτὸν παραθεὶς , καθάπερ σεμίδαλιν ἢ χίδραν 0 .
ἐπιχέεσθαι δὲ τῇ θυσίᾳ δεῖν ἔφη τὸ ἔλαιον , καταπλάττεσθαι δὲ αὐτὴν καὶ λιβανωτῷ προστέταχε ·
τοῦ μὲν ἐλαίου τὸ ὡς ἐν πιότητι καὶ ἱλαρότητι συμβολικῶς ὑποφαίνοντος 0 ·
τοῦ δέ γε λιβάνου , τὸ ἱερὸν καὶ εὐῶδες ἀστείως ἡμῖν ὑποσημαίνοντος 0 .
γέγονε μὲν γὰρ , ὡς ἔφην , ὑπὲρ ἡμῶν θυσία ὁ Χριστὸς , καὶ ὡς ἀγρῶν ἀπαρχὴ πρωτογεν  ν  ημάτων πνευ ματικῶν 0 .
ὅτι δὲ οὐκ εἰς δάκρυον ἤ τε θρῆνος ὁ θάνατος ἦν αὐτῷ , ἐπ ἀναιρέσει δὲ μᾶλλον δακρύων καὶ θρήνων καὶ ἐπ ἐλπίδι τῇ λίαν ἱλαρωτάτῃ , πῶς ἂν ἢ πόθεν ἐνδοιάσειέ τις 0 ;
Οὐ γὰρ γέγονε κάτοχος ταῖς ᾅδου πύλαις , οὐ δὲ μεμένηκε ἐν νεκροῖς .
ἀλλ εἰ καὶ κατέπιεν ὁ θάνατος ἰσχύσας , κατὰ τὴν τοῦ προφήτου φωνὴν , ἀλλὰ πάλιν ἀφεῖλεν ὁ Θεὸς πᾶν δάκρυον ἀπὸ παντὸς προσώπου ·
τὸ ὄνειδος τοῦ λαοῦ ἀφεῖλεν ἀπὸ πάσης τῆς γῆς .
ἀνεβίω γὰρ ὁ Χριστὸς , πατήσας τε θάνατον , ἵνα καὶ ἡμᾶς ἀπαλλάξῃ φθορᾶς , καὶ περιστείλας εὖ μάλα τὸν ἐπὶ τούτῳ θρῆνον , χαίροντας ἤδη πως ἀναπείσῃ βοᾷν ·
ἔστρεψας τὸν κοπετόν μου εἰς χαρὰν ἐμοὶ , διέῤῥηξας τὸν σάκκον μου , καὶ περιέζωσάς με εὐφροσύνην .
Οὐκοῦν ἔχοι ἂν εἰκότως τὸ ἱλαρὸν , ἐν ἐλπίδι , τῆς θυσίας ὁ τρόπος .
νοοῖτο δ ἂν καὶ ἑτέρως , εἴπερ ἕλοιτό τις .
ἠλεήμεθα γὰρ ἐν Χριστῷ .
καὶ τοῦτο , οἶμαι , ἐστὶ τὸ , Ἐλίπανας ἐν ἐλαίῳ τὴν κεφαλήν μου .
ὅτι δὲ οὐκ ἐπί τισιν εὐλόγοις αἰτίαις , ἤτοι πλημμελήμασιν , ὁ Χριστοῦ θάνατος , ἀλλ  εὐσημωτάτη λίαν καὶ ἀμώμητος παντελῶς ὑπὲρ ἡμῶν θυσία  προσκεκόμισται γὰρ , ἵνα καταργήσῃ τὴν ἁμαρτίαν , καὶ τὸν ἐξ αὐτῆς τε καὶ δι αὐτὴν θάνατον  , διὰ τοῦ λιβάνου συνήσεις 0 ·
ὁ μὲν γὰρ προπάτωρ Ἀδὰμ ταῖς ἐν ἀρχῇ παραβάσεσιν εὖ μάλα πρεπωδεστάτην ἐκομίζετο τὴν ἀράν .
ἐπειδὴ δὲ τὴν κάκοσμον ἀληθῶς προηῤῥώστησεν ἁμαρτίαν , ταύτῃτοι καὶ δικαίως κατεδικάζετο .
ὁ δέ γε τῶν ὅλων Σωτὴρ καὶ Κύριος ἐπ οὐδενὶ τῶν ἀτόπων κατεγνωσμένος  οὐ γὰρ ἐποίησεν ἁμαρτίας  , καλὴ καὶ εὐώδης γέγονεν ὑπὲρ ἡμῶν θυσία , καὶ νέων ὥσπερ καρπῶν ἀπαρχὴ , καὶ ὡς ἐν εἴδει παντὶ , σίτῳ τε , φημὶ , καὶ ὀσπρίοις 0 1 2 .
ἀπέθανε γὰρ ὑπὲρ πάντων μικρῶν καὶ μεγάλων , ἐθνῶν τε καὶ Ἰουδαίων .
γεγόναμεν γὰρ δι αὐτοῦ καὶ ἐν αὐτῷ μνημόσυνον τῷ Θεῷ καὶ Πατρί .
διὰ τοῦτό φησι τὸ Γράμμα τὸ νομικόν ·
καὶ ἀνοίσει ὁ ἱερεὺς τὸ μνημόσυνον αὐτῆς ἀπὸ τῶν χίδρων σὺν τῷ ἐλαίῳ , καὶ πάντα τὸν λίβανον αὐτῆς .
κάρπωμα γάρ ἐστι τῷ Κυρίῳ .
προ  ς  κεκρουκότες μὲν γὰρ διὰ πολλῶν ἁμαρτιῶν , μονονουχὶ καὶ ἐξ ὀμμάτων γεγενήμεθα τοῦ Πατρός .
ἐπειδὴ δὲ γέγονεν ὑπὲρ ἡμῶν θυσία Χριστὸς , ἐμνήσθη ἡμῶν , καὶ ηὐλόγησεν ἡμᾶς ·
Ηὐλόγησε τοὺς φοβουμένους αὐτὸν τοὺς μικροὺς μετὰ τῶν μεγάλων .
τοιγάρτοι καὶ δεδιδάγμεθα ψάλλειν καὶ λέγειν ·
Εὐλογημένοι τῷ Κυρίῳ ἡμεῖς , τῷ ποιήσαντι τὸν οὐρανὸν καὶ τὴν γῆν 0 .
καὶ καθ ἕτερον δὲ τρόπον τὴν Χριστοῦ θυσίαν ἡμῖν ὁ νόμος διασαφεῖ , λέγων ·
ἐὰν δὲ θυσία σωτηρίου , τὸ δῶρον αὐτοῦ τῷ Κυρίῳ 0 1 ·
ἐὰν μὲν ἐκ τῶν βοῶν αὐτῷ προσάγῃ , ἐάν τε ἄρσεν , ἐάν τε θῆλυ , ἄμωμον προσάξει αὐτὸ ἔναντι Κυρίου , καὶ ἐπιθήσει τὰς χεῖρας αὐτοῦ ἐπὶ τὴν κεφαλὴν τοῦ δώρου , καὶ σφάξει αὐτὸ παρὰ τὰς θύρας τῆς σκηνῆς τοῦ μαρτυρίου 0 1 .
καὶ προσχεοῦσιν οἱ υἱοὶ Ἀαρὼν οἱ ἱερεῖς τὸ αἷμα ἐπὶ τὸ θυσιαστήριον , τῶν ὁλοκαυτωμάτων κύκλῳ .
καὶ προσάξουσιν ἀπὸ τῆς θυσίας τοῦ σωτηρίου , κάρπωμα Κυρίῳ τὰ στέαρ τὸ κατακαλύπτον τὴν κοιλίαν , καὶ πᾶν τὸ στέαρ τὸ ἐπὶ τῆς κοιλίας , καὶ τοὺς δύο νεφροὺς , καὶ τὸ στέαρ τὸ ἐπ αὐτῶν τὸ ἐπὶ τῶν μηρῶν , καὶ τὸν λοβὸν τὸν ἐπὶ τοῦ ἥπατος σὺν τοῖς νεφροῖς περιελεῖ 0 .
καὶ ἀνοίσουσιν αὐτὰ οἱ υἱοὶ Ἀαρὼν , οἱ ἱερεῖς , ἐπὶ τὸ θυσιαστήριον , ἐπὶ τὰ ὁλοκαυτώματα , ἐπὶ τὰ ξύλα ἐπὶ τοῦ πυρὸς , κάρπωμα ὀσμὴ εὐωδίας τῷ Κυρίῳ .
καὶ οὐχὶ δὴ μόνον ἐκ βοῶν , ἀλλ  , εἰ δή τις ἕλοιτο , καὶ ἐκ προβάτων ὁλοκαυτοῦν , εἴ τ οὖν ἐξ αἰγῶν τὴν τοῦ σωτηρίου ποιεῖσθαι θυσίαν , διὰ τῶν αὐτῶν ἐπράττετο τρόπων , καὶ εἷς ἐφ ἅπασιν ἦν τῆς ἱερουργίας ὁ τρόπος 0 .
Εἴτε δὴ ἄρσεν εἴη τυχὸν , εἴ τε θῆλυ τὸ θῦμα , μώμου δεῖν ἔφη παντὸς ἀπηλλάχθαι παντελῶς 0 1 .
καὶ τῆς θυσίας ὁ λόγος , ἐπ αὐτὸν ἂν ἴοι τὸν Ἐμμανουήλ 0 .
Αὐτὸς γὰρ ὁ μόσχος ὁ σιτευτὸς , τὸ ἄμωμον ἱερεῖον , ὁ αἴρων τὴν ἁμαρτίαν τοῦ κόσμου , καὶ ὡς ἐν εἴδει χιμάρου δι ἡμᾶς σφαζόμενος 0 ·
χίμαρος γὰρ κατὰ νόμον ὑπὲρ ἁμαρτίας ἐσφάζετο .
πλὴν ὅρα πάλιν ἰσχνῶς τῆς θυσίας τὸν τρόπον .
ἀκριβολογεῖται μὲν γὰρ οὐ σφόδρα τὸ Γράμμα τὸ νομικὸν περί τε ἄρσεν καὶ θῆλυ .
νοοῖτο δ ἂν πάλιν ὡς ἐν ἀμφοῖν ὁ Χριστός 0 .
ἐν ἄρσενι μὲν , ὡς ἡγούμενος ἤτοι καθηγητής 0 1 .
ἡγεμονικώτερον γὰρ θατέρου τὸ ἄρσεν , ἐν θήλεσι δὲ ὡς γεγονὼς ὑπὸ νόμον καὶ ἡγούμενος 0 1 .
ὑπεξούσιον γὰρ καὶ ἐν δευτέροις ἀεὶ τὸ θῆλυ τοῦ ἄῤῥενος , εἴπερ ἐστὶν ἀληθῶς ἐν μείοσι καὶ ἐν ὑφιζάνοντι μέτρῳ 0 .
πλὴν ἄμωμον τὸ ἱερουργούμενον 0 .
τοιοῦτος δὲ ὁ Χριστός 0 .
ἔρχεται ὁ ἄρχων τοῦ κόσμου τούτου , καὶ ἐν ἐμοὶ εὑρήσει οὐδέν .
καὶ μέντοι πρὸς Ἰουδαίους τὸ εἰσάπαν ἀμώμητον , ἀπόδειξιν ἐποιεῖτο τὴν θείαν αὐτοῦ φύσιν , λέγων ·
τίς ἐξ ὑμῶν ἐλέγχει με περὶ ἁμαρτίας ;
Εἰ ἀλήθειαν λέγω , τί ὑμεῖς οὐ πιστεύετέ μοι ;
ἄμωμον οὖν ταύτῃ τὸ ἱερὸν θῦμά ἐστι .
ἐσφάζετο μὲν ἔναντι Κυρίου παρὰ τὰς θύρας τῆς σκηνῆς , ἐπενηνεγμένων αὐτῷ τῶν χειρῶν τοῦ προσκεκομικότος .
Εἶτα τοῦ αἵματος τῇ τοῦ θυσιαστηρίου βάσει προσχεομένου , ὁλοκαυτοῦν ἔφη δεῖν τὰ ἐντόσθια .
πέπρακται μὲν γὰρ ἐν ὀφθαλμοῖς ὥσπερ τοῦ Θεοῦ καὶ Πατρὸς ὁ τοῦ Υἱοῦ θάνατος , ὑπὲρ τῆς τοῦ κόσμου ζωῆς τὴν ἑαυτοῦ τιθέντος ψυχήν 0 .
Εἰ γάρ ἐστιν ἀληθὴς ὁ λέγων ·
τίμιος ἐναντίον Κυρίου ὁ θάνατος τῶν ὁσίων αὐτοῦ 0 ·
πῶς οὐκ ἂν αὐτὸν ἀξιώσειε τῆς ἰδίας ἐπισκοπῆς τὸν τοῦ Υἱοῦ θάνατον ὁ Θεὸς καὶ Πατήρ ;
τιμᾷ γὰρ πάντως καὶ ἐποπτείας ἀξιοῖ ·
ἀποστρέφεται δὲ πάλιν τὸ βδελυρὸν καὶ ἀπηχθημένον .
Οὐκοῦν ὅτι μὴ ἀκλεὴς ὁ θάνατος , παραδείξειεν ἂν εὐθὺς , τὸ καὶ αὐτὸν αὐτόπτην λαχεῖν τὸν Πατέρα 0 .
παρ αὐταῖς δὲ ταῖς ἱεραῖς ἐσφάζετο θύραις .
ἀπέθανε γὰρ ὁ Ἐμμανουὴλ , ἀνευρύνων ὥσπερ ἡμῖν τὴν εἰς τὰ Ἅγια τῶν ἁγίων εἰσδρομὴν , καὶ τῆς ἄνω καὶ ἐν οὐρανοῖς Ἐκκλησίας ἀνοιγνὺς τὰς θύρας τοῖς εἰς αὐτὸν πιστεύουσιν 0 .
κερδαίνομεν τοίνυν ἐν θανάτῳ τοῦ Χριστοῦ τὸ καὶ εἰς αὐτὴν ἐλάσαι λοιπὸν τὴν ἁγίων σκηνὴν , ἣν ἔπηξεν ὁ Κύριος , καὶ οὐκ ἄνθρωπος , τὴν ἐπουράνιον Ἱερουσαλὴμ , τὴν ἄνω καλλίπολιν , τὴν τῶν ἁγίων μητέρα , καὶ ἀγγέλων τροφόν 0 .
ὅτι δὲ ἅγιος ἔσται καὶ ἱερὸς ὁ Χριστοῦ θάνατος , ὑπεμφήνειεν ἂν τὸ ,  ἑ  αυτῷ χρῆναι προσχεῖσθαι λέγειν τῷ θυσιαστηρίῳ τὸ αἷμα .
κατασημήνειε δ ἂν καὶ ἑτέρως , ὅτι τέθεικε τὴν ἑαυτοῦ ψυχὴν ὑπὲρ τῆς Ἐκκλησίας .
τύπος μὲν γὰρ τῆς Ἐκκλησίας τὸ θυσιαστήριον , ψυχῆς δὲ τὸ αἷμα 0 1 .
ἡ δὲ τῶν ἐνδοσθίων ἀνάθεσις , ἤτοι καθιέρωσις , πιμελῆς δὲ , λέγω , ἥπατός τε καὶ νεφρῶν , ὑποδηλοῖ πάλιν , ὅτι καὶ ἅγια , καὶ ἱερὰ , καὶ εὐώδη πάντα τὰ ἐν Χριστῷ 0 1 .
ἐν ἥπατι μὲν γὰρ , τὰς ἐφ ὁτιοῦν ἐπιθυμίας ἤτοι ὀρέξεις γίνεσθαί φασιν οἱ ταῦτα σοφοί 0 .
νεφρὸς δὲ δὴ πάλιν , μόριόν ἐστιν ἐν σώματι , διακριτικὴν ἔχον τὴν ἐνέργειαν .
ἀποκρίνει γὰρ τοῦ χρησίμου τὸ περιττόν .
τοιοῦτον δέ τι καὶ ἐν ἡμῖν αὐτοῖς ὁ νοῦς ἐργάζεται .
κιβδηλεύει μὲν γὰρ , εἴπερ ἐστὶ σοφὸς , τὸ ἀδικεῖν πεφυκός ·
προσίεται δὲ καὶ λίαν ἀσμένως τὸ τελοῦν εἰς ὄνησιν .
ψάλλει δέ που καὶ ὁ μακάριος Δαβὶδ , ὡς ἐκ προσώπου τοῦ Χριστοῦ 0 ·
ἐναντίον σου πᾶσα ἡ ἐπιθυμία μού ἐστι .
ὅτι σὺ ἐκτήσω νεφρούς μου , Κύριε 0 .
ὅτι δὲ καὶ ἀρετῆς ἀνάμεστος τῆς θεοπρετοῦς ὁ Ἑμμανουὴλ , παραδείξειεν ἂν ὡς ἐν τύπῳ πάλιν ἡ πιμελή 0 .
ὥσπερ γὰρ ἐν τοῖς ἄριστα τεθραμμένοις τῶν ζώων ἡ πιμελὴ γίνεται ·
κατὰ τὸν αὐτὸν , οἶμαι , τρόπον εἰς νοῦν ἀρετὴ τροφὴν ἔχοντα τὴν ἐξ οὐρανοῦ 0 .
ἅγιος δὴ οὖν καὶ ἀμώμητος ὁ Χριστὸς , καὶ ἀρετῆς ἔμπλεως , ἱερὸς καὶ εὐώδης , ὁλοκαύτωμα νοητὸν , καὶ ὡς ἐν εἴδει παντὶ προσενηνεγμένον , μόσχῳ τε , φημὶ , καὶ κριῷ , καὶ αἰγί 0 .
σωτήριος γὰρ γέγονεν ὑπὲρ ἡμῶν θυσία τε , καὶ δέδωκεν ἑαυτὸν ὑπὲρ πάντων εἷς , ὁ πάντων ἀντάξιος 0 .
δι οὗ καὶ μεθ οὗ τῷ Θεῷ καὶ Πατρὶ ἡ δόξα , σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
βεβασίλευκεν ἡμῶν ἡ ἁμαρτία , καὶ κατεκράτησεν τῶν ἐπὶ τῆς γῆς , διά τοι τὸ ἐγκεῖσθαι τὴν διάνοιαν τοῦ ἀνθρώπου ἐπιμελῶς ἐπὶ τὰ πονηρὰ ἐκ νεότητος , καὶ ἀχαλίνως ἑλέσθαι παθεῖν τὴν εἰς τὰ χείρονα ῥοπὴν , ποιήσας δὲ παρ οὐδὲν τῆς ἐπιεικείας τὴν δόξαν .
ὁ δὲ Θεὸς πλούσιος ἐν ἐλέει καὶ οἰκτιρμοῖς , καθὰ γέγραπται , διὰ τὴν πολλὴν ἀγάπην αὐτοῦ , ἣν ἠγάπησεν ἡμᾶς , καὶ ὄντας ἡμᾶς νεκροὺς τοῖς παραπτώμασι συνεζωοποίησε τῷ Χριστῷ , καὶ συνήγειρε , καὶ συνεκάθισε τοῖς ἐπουρανίοις 0 .
πεπλουτήκαμεν γὰρ ἐν Χριστῷ τὴν ἄνωθεν ἡμερότητα , καὶ τὴν ἀκλεᾶ καὶ παμμόχθηρον ἁμαρτίαν ἀπενιψάμεθα , κεκλημένοι διὰ τῆς πίστεως εἰς ἁγιασμόν .
καὶ πρός γε δὴ τούτοις καὶ τῆς εἰς αἰῶνας ζωῆς γεγονότες μέτοχοι , δεκτοί τε ἐσόμεθα , καὶ εἰς ὀσμὴν εὐωδίας ἀνακεισόμεθα τῷ Θεῷ καὶ Πατρί .
καὶ γάρ ἐστιν ἀληθὴς ὁ μακάριος Παῦλος γράφων , ὅτι Χριστοῦ εὐωδία ἐσμὲν τῷ Θεῷ .
ὅτι γὰρ , εἰ καὶ τετυράννηκεν ἡμῶν ἡ ἁμαρτία κατὰ καιροὺς , ἀλλ ἀπεκρουσάμεθα τὴν κηλίδα , διεσμήγμεθα τὸν ῥύπον κατελήξαμεν ἐν Χριστῷ τῶν ἀρχαίων ἀῤῥωστημάτων , ἱερὸς ἡμᾶς ἀναπείσει λόγος .
γέγραπται γὰρ οὕτως ἐν τῷ Λευϊτικῷ ·
καὶ ἐλάλησε Κύριος πρὸς Μωσῆν , λέγων ·
Οὗτος ὁ νόμος τοῦ λεπροῦ , ᾗ ἂν ἡμέρᾳ καθαρισθῇ 0 ·
καὶ προσαχθήσεται πρὸς τὸν ἱερέα , καὶ ἐξελεύσεται ὁ ἱερεὺς ἔξω τῆς παρεμβολῆς , καὶ ὄψεται ὁ ἱερεὺς , καὶ ἰδοὺ ἰᾶται ἡ ἁφὴ τῆς λέπρας ἀπὸ τοῦ λεπροῦ .
καὶ προσάξει ὁ ἱερεὺς , καὶ λήψονται τῷ κεκαθαρισμένῳ δύο ὀρνίθια ζῶντα καὶ καθαρὰ , καὶ ξύλον κέδρινον , καὶ κεκλωσμένον κόκκινον καὶ ὕσσωπον .
καὶ προσάξει ὁ ἱερεὺς , καὶ σφάξουσι τῶν ὀρνιθίων τὸ ἓν , εἰς ἀγγεῖον ὀστράκινον , ἐφ ὕδατι ζῶντι .
καὶ τὸ ὀρνίθιον τὸ ζῶν λήψεται αὐτὸ , καὶ τὸ ξύλον τὸ κέδρινον , καὶ τὸ ἀλαστὸν κόκκινον , καὶ τὴν ὕσσωπον , καὶ βάψει αὐτὰ , καὶ τὸ ὀρνίθιον τὸ ζῶν εἰς τὸ αἷμα τοῦ ὀρνιθίου τοῦ σφαγέντος ἐφ ὕδατι ζῶντι , καὶ περιῤῥανεῖ ἐπὶ τὸν καθαρισθέντα ἀπὸ τῆς λέπρας ἑπτάκις , καὶ καθαρὸς ἔσται .
καὶ ἐξαποστελεῖ τὸ ὀρνίθιον τὸ ζῶν εἰς τὸ πεδίον , καὶ πλυνεῖ ὁ καθαρισθεὶς τὰ ἱμάτια αὐτοῦ .
καὶ ξυρηθήσεται ἀπ αὐτοῦ πᾶσαν τὴν τρίχα , καὶ λούσεται ἐν ὕδατι , καὶ καθαρισθήσεται .
καὶ μετὰ ταῦτα εἰσελεύσεται εἰς τὴν παρεμβολὴν , καὶ διατρίψει ἔξω τοῦ οἴκου αὐτοῦ ἑπτὰ ἡμέρας .
καὶ ἔσται τῇ ἡμέρᾳ τῇ ἑβδόμῃ , καὶ ξυρηθήσεται πᾶσαν τὴν τρίχα αὐτοῦ , τὴν κεφαλὴν αὐτοῦ , καὶ τὸν πώγωνα , καὶ τὰς ὀφρῦς , καὶ πᾶσαν τὴν τρίχα αὐτοῦ ξυρηθήσεται , καὶ πλυνεῖ τὰ ἱμάτια αὐτοῦ , καὶ λούσεται τὸ σῶμα ἑαυτοῦ ὕδατι , καὶ καθαρὸς ἔσται .
ὁ μὲν οὖν τῆς ἱστορίας ἐμφανὴς ἂν εἴη λόγος , κ ἂν εἰ μή τις ἕλοιτο διατρανοῦν , ἔχει δὲ οὐδὲν τὸ τελοῦν εἰς ὄνησιν , εἰ μὴ νοοῖτο πνευματικῶς .
Οὐκοῦν φέρε λέγωμεν μεταπλάττοντες εὐφυῶς τὸ τοῦ γράμματος ἀδρανὲς εἰς τὸ τοῦ Χριστοῦ μυστήριον .
ὀλίγα δὲ ἄττα τῶν ἀναγκαίων εἰς διασάφησιν χρησίμως ἡμῖν προειρήσεται .
λέπρα γὰρ ἀβούλητον τὸ πάθος τοῖς τινων ἐπισυμβαίνει σώμασιν .
ἔστι δὲ ὄτι μάλιστα βόρον , καὶ κατευρήσεταί πως ἀεὶ πρὸς τὸ ἐντὸς μᾶλλον ἢ πρὶν τῶν ἐν οἷς ἂν γένοιτο καταδράττεσθαι μέρος 0 .
δυσδιάφυκτον δὲ κομιδῇ τὸ ἀῤῥώστημα , καὶ ἰατρῶν μὲν ἐπιστήμης , ἤγουν τῆς ὑπό του τῶν ταῦτα σοφῶν ἐπικουρίας οὐκ ἀνεχόμενον , ἀποχωροῦν δὲ δὴ μόλις ὥσπερ ἀντεγειρομένης αὐτῷ τῆς φύσεως , καὶ τὸ βλάβος ἀποκρουομένης ἐπαμύνοντος τοῦ Θεοῦ 0 .
πλὴν ὁ νόμος ὡς ἀκάθαρτον τὸν λεπρὸν ἀποπέμπεσθαι δεῖν ἔφη τῆς παρεμβολῆς 0 .
Εἴρηται γάρ που πρὸς τὸν ἱεροφάντην Μωσέα παρὰ τοῦ Θεοῦ προστάξαντος τοῖς υἱοῖς Ἰσραήλ ·
καὶ ἀποστειλάτωσαν ἐκ τῆς παρεμβολῆς πάντα λεπρὸν , πάντα γονοῤῥυῆ , καὶ πάντα ἀκάθαρτον τῇ ψυχῇ .
καὶ οὐ δή πού φαμεν ὅτι ταῖς τῶν σωμάτων ἀῤῥωστίαις ὁ νόμος ἐπιτιμᾷ .
κομιδῇ γὰρ εὔηθες τοὺς ἀβουλήτως ἠῤῥωστηκότας , καίτοι μᾶλλον ἐλεεῖσθαι δέον , προστεθεῖσθαι δὲ δίκας 0 .
ἀλλ  ἦν ἐν τύποις τὰ διὰ τοῦ πανσόφου Μωσέως ὠδίνοντα τὴν ἀλήθειαν .
λέπρα μὲν γὰρ νεκροῖ τὴν σάρκα , ἁμαρτία δὲ αὖ ψυχαῖς συμβαίνουσα , καὶ εἰς νοῦν εἴπερ ἴοι τὸν ἀνθρώπινον διὰ νεκρῶν ἔργων 0 1 ·
τοῦτον ἀχρεῖόν τε εὐθὺς καὶ ἀπεψυγμένον ἀποτελεῖ .
ἔργα δὲ εἶναί φαμεν τὰ νεκρὰ τῆς σαρκὸς δηλονότι τὰ μυσαρὰ καὶ βέβηλα πάθη , καὶ τὸ φρονεῖν ἑλέσθαι τὰ ἐπὶ τῆς γῆς .
ταύτῃτοι καὶ ἐν ἀρχαῖς ἐλέγομεν , ὅτι νεκροὺς ἡμᾶς ὄντας τοῖς παραπτώμασιν , ὁ Θεὸς καὶ Πατὴρ συνεζωοποίησε τῷ Χριστῷ .
Οὐκοῦν διὰ πράγματος ἐμφανοῦς , εἰς ἐννοίας ἡμᾶς ὁ λόγος ἀποτορνεύει λεπτάς .
ἐκπέμπει γὰρ τῆς παρεμβολῆς τοὺς λελεπρωμένους ·
αἰνιγματωδῶς ὑποφαίνων ὅτι τοὺς τῇ ἁμαρτίᾳ νενεκρωμένους , μονονουχὶ δὲ καὶ ποικίλοις πάθεσι κατεστιγμένον ἔχοντας νοῦν , καὶ πολὺ νοσοῦντας ὡς ἔν γε δὴ σφίσιν αὐτοῖς τὸ ἀκαλλὲς , ἀποχωρεῖν ἀνάγκη τῆς τῶν ἁγίων πληθύος , καὶ ἔξω που φέρεσθαι τῶν ἱερῶν καταλόγων 0 1 .
συναγελασθήσεται γὰρ οὐδαμῶς τοῖς δικαίοις ὁ πονηρὸς , τοῖς βεβήλοις ὁ ῥυπῶν , οὔ τε μὴν συνέσται τοῖς ἡγιασμένοις ὁ δυσαπόνιπτον ἔχων τῆς ἁμαρτίας τὸν μολυσμόν .
τίς γὰρ κοινωνία , φησὶ , φωτὶ πρὸς σκότος , ἢ τίς μερὶς πιστῷ μετὰ ἀπίστου 0 1 ;
ὅτι δὲ τοῖς ὀρθῶς ἐθέλουσι βιοῦν , ἀναγκαῖον εἰς ὄνησιν τὸ ἀποφοιτᾷν ἐπείγεσθαι πονηρῶν 0 1 ·
αὐτὴ πάλιν ἡμᾶς ἡ θεόπνευστος Γραφὴ ἀναπείσει .
ἔφη γάρ που ὁ Θεὸς τοῖς ἑαυτοῦ γνωρίμοις ·
ἐξέλθετε , ἐξέλθετε ἐκ μέσου αὐτῶν , καὶ ἀφορίσθητε , οἱ φέροντες τὰ σκεύη τοῦ Κυρίου .
σκεύη δὲ Κυρίου νοηθεῖεν ἂν , αἱ πολυειδεῖς ἀρεταί .
ταύτῃτοι καὶ ὁ θεσπέσιος Παῦλος ·
ἐνδύσασθε , φησὶν , τὴν πανοπλίαν τοῦ Θεοῦ .
Οὐκοῦν ὡς ἐν τύπῳ τῶν λεπρῶν , τὸν ἠῤῥωστηκότα τὴν ἁμαρτίαν καὶ μεμολυσμένον πληθύος τῆς τῶν ἁγίων ἀποσοβεῖ Θεός 0 .
ἀλλ  ἦν δή πού τινα καὶ σφόδρα εἰκὸς τῶν ἠῤῥωστηκότων ἀποκρούεσθαι , τὸ πάθος .
καταλήγομεν γὰρ ἐξ ἁμαρτιῶν ἔσθ ὅτε μεθιστάντες τὸν νοῦν ἐπὶ τὸ δρᾷν ἑλέσθαι καὶ φρονεῖν τὰ ἀμείνω καὶ πρεπωδέστερα .
τί οὖν ὁ νόμος 0 ;
ἆρα τοῖς ἐθέλουσι μετανοεῖν , οὐ καταδεικνύει τὴν ὀδόν 0 ;
οὐκ ἀνοίγνυσι τῆς σωτηρίας τὴν πύλην ;
ἀγαθὸς γὰρ καὶ φιλάνθρωπος ὁ Δεσπότης 0 .
ἄκουε λέγοντος ἐναργῶς ·
ἐπιστράφητε οἱ ἐπιστρέφοντες , καὶ ἰάσομαι τὰ συντρίμματα ὑμῶν .
καὶ μὴν καὶ διὰ φωνῆς Ἰεζεχιήλ 0 ·
ἐπιστράφητε καὶ ἀποστρέψατε ἐκ πασῶν τῶν ἀνομιῶν ὑμῶν , οἶκος τοῦ Ἰσραὴλ , καὶ οὐκ ἔσονται ὑμῖν εἰς κόλασιν ἀδικίας .
ποία τοίνυν ἐστὶ τῆς σωτηρίας ἡ ὁδός ;
τίς ὁ ἀπαλλάσσων τοὺς ἡμαρτηκότας τοῦ κολάζεσθαι δεῖν 0 ;
τίς ὁ λυτρούμενος καὶ ἀνασώζων εὐκόλως 0 ;
ὁ Κύριος ἡμῶν Ἰησοῦς ὁ Χριστὸς , ὁ δοὺς ἑαυτὸν ἀντίλυτρον ὑπὲρ πάντων , καὶ ἁγιάζων ἡμᾶς τῷ ἰδίῳ αἵματι 0 .
ἄθρει δέ μοι πάλιν ὡς ἐν σκιαῖς ἕτι τοῖς ἐν νόμῳ γεγραμμένοις , τὸ μυστήριον 0 .
προσεκομίζετο γὰρ ὁ λεπρὸς ἔξω γεγονότι τῆς πύλης , τῷ κατὰ νόμον ἱερατεύοντι .
διανενευκότος δὲ ὥσπερ ἐπὶ τοῦ πάθους τὸ ἄμεινον , καὶ ὅτι παύσεται λοιπὸν , καὶ καταλήξει ὑπεμφαίνοντος , ἐπληροῦντο τὰ εἰς καθαρισμὸν , κατά γε τὸ νομοθέτῃ δοκοῦν 0 .
ὀρνιθίων μὲν γὰρ καθαρῶν ἐλαμβάνετο δυάς ·
ξύλον δὲ κέδρινον καὶ κεκλωσμένον κόκκινον , ὡς ἐν εἴδει σπαρτίου , καὶ μὴν καὶ ὕσσωπον , πόας δὲ εἶδος καὶ τοῦτο 0 1 .